ShareHome»Shop Sports Team Hoodies»Texas Rangers
Texas RangersMLB Men's Performance Hoodie$70.00
Shop By»ApparelFleeceHoodiesInfant ApparelJacketsLoungewearPulloversSweatshirtsT-ShirtsFilter ByGenderMens (1)TeamTexas Rangers xBrandNike (1)DepartmentHoodies (1)ColorRed (1)SizeL (1)PriceOver $50 (1) In 2 Tessalonisense 3:16 vind ons ’n treffende gebed met die woorde:
Mag die Here, wat vrede gee, julle altyd in alle opsigte vrede gee! Die Here sal by julle almal wees! ​
Hoor mooi, ons Here is die bron van ware vrede. Maak hierdie gebed, waar ons lewe in ’n wêreld vol onrus en onsekerheid, jou eie deur te bid: ​
Mag U, Here, wat vrede gee, my altyd in alle opsigte vrede gee! Ek weet, U, Here, is altyd met my. Amen.
​Ons leef in ’n prestasiegedrewe samelewing. Jy moet presteer om gereken te word. Selfs ons kinders leef onder geweldige druk; jy moet presteer voordat mense van jou kennis neem en van jou hou.
By ons Here is dit so anders. Hy sê:
Gee jouself as ’n heilige offer wat vir God aanneemlik is (Romeine 12:1).
Hy gee nie om wat jy bereik het, hoe blink jou persoonlikheid of hoe groot jou bankrekening is nie. Hy gee nie om of jy as ’n leier in die skool gereken word, of in die gemeenskap of by jou werk nie. Hy soek jou, soos jy is, met jou gebreke. Leef voluit vir HOM - wat ’n voorreg!
Die nuwe gebod
Daar is baie “mekaar”-tekste in die Nuwe Testament. Vir Jesus is gelowiges se onderlinge verhoudings verskriklik belangrik. Luister wat sê hy in Johannes 13:34 en 35:
Ek gee julle ’n nuwe gebod: julle moet mekaar liefhê. Soos Ek julle liefhet, moet julle mekaar ook liefhê. As julle mekaar liefhet, sal almal weet dat julle dissipels van My is.
Ons verhoudinge is soos ’n vuur wat uit verskeie stompe en takke bestaan. As mens een stomp uit die vuur haal dan gebeur daar ’n paar opmerklike dinge. Die stomp hou op om hitte te bied en word self koud. Die stomp hou ook op om lig te bied en begin te rook.
Gee dus ag op Jesus se nuwe gebod: Ons moet mekaar opreg liefhê.
Rus vir jou gemoed
Party dae voel dit of dinge net te veel raak. Die hooi op jou vurk is te veel of dalk het jy slegte nuus gekry. Indien jy vandag so voel, luister na Jesus se woorde aan jou in Matteus 11:28-30:
Kom na My toe, almal wat uitgeput en oorlaai is, en Ek sal julle rus gee. Neem my juk op julle en leer van My, want Ek is sagmoedig en nederig van hart, en julle sal rus kry vir julle gemoed. My juk is sag en my las is lig.
Neem hierdie woorde ernstig op, want by die Here sal jy die genade, krag en rus vind wat jy nodig het. Hy is getrou!
​Die Leeus se rugbyspan het die afgelope Saterdag in die halfeindstryd teen die Hurricanes gespeel. Aanvanklik het dit gelyk of hulle gaan verloor, maar toe het hulle uiteindelik gewys wie is baas.
In die lewe is daar baie terugslae wat jou soms kan laat voel jy speel in ’n verloorspan. In hierdie oomblikke is dit belangrik om te begryp wie Jesus is, want elke volger van Hom is deel van die wenspan. Luister bietjie na wat Jesus vir Petrus sê:
“Maar julle,” het Hy gevra, “wie sê julle, is Ek?” Simon het geantwoord: “U is die Christus, die Seun van die lewende God ... en op hierdie rots sal Ek my kerk bou, en die magte van die doderyk sal dit nie oorweldig nie” (Matteus 16:15-18).
​Jesus het opgestaan en Hy regeer! Begryp dit en leef in daardie hoop, ook in donker tye.